
Z A P I S N I K
9. sjednice Vijeća Mjesnog odbora Poljanice,

održane 23. veljače 2022.

u objektu mjesne samouprave Poljanice, Dubrava 203,
s početkom u 18,00 sati

NAZOČNI ČLANOVI VIJEĆA: Vesna Kotarac, Jadranka Milivojević, Ingrid Grgić, Neven Obradović, Ladislav Plantić, Ivan Burić i Doris Vrebac.

Predsjedava: Vesna Kotarac, predsjednica Vijeća.

Zapisnik vodi: Jadranka Milivojević, potpredsjednica Vijeća.

Predsjednica konstatira da je nazočno  7  od ukupno 7  članova Vijeća, što znači da Vijeće može pravovaljano odlučivati te otvara 7. sjednicu Vijeća Mjesnog odbora.

Vijeće jednoglasno prihvaća tekst zapisnika 8. sjednice Vijeća, održane dana 24. siječnja 2022.
Na prijedlog predsjednice, Vijeće jednoglasno prihvaća  i utvrđuje:

D N E V N I   R E D
1. Prijedlog sanacije prijekopa u ulici Klin – donošenje zaključka;
2. Prijedlog za iscrtavanje privremenih parkirališnih mjesta u ulici Krotovica – donošenje zaključka;
3. Pitanja, prijedlozi i obavijesti.
Ad 1. 
Prijedlog sanacije prijekopa u ulici Klin
Predsjednica je  članove Vijeća upoznala sa potrebom sanacije – asfaltiranja prijekopa u dužini cca 10 metara na lokaciji ulica Klin kod stajališta autobusa linije 210, ispred DV Medo Brundo.

Prijekop je nastao prilikom postavljanja nadstrešnice na autobusnom stajalištu unatrag nekoliko mjeseci i do sada nije asfaltiran. 

Vijeće jednoglasno donosi
ZAKLJUČAK
1. Predlaže se žurno saniranje (asfaltiranje) prijekopa na lokaciji Klin, kod stajališta autobusne linije 210, ispred Dječjeg vrtića Medo Brundo, i to u dužini cca 10 metara.
2. Navedeni prijekop nastao je prilikom postavljanja nadstrešnice na autobusnom stajalištu unazad nekoliko mjeseci i do danas nije saniran.

Ad 2. Prijedlog za iscrtavanje privremenih parkirališnih mjesta u ulici Krotovica
Predsjednica je članove Vijeća upoznala sa situacijom vezanom za probleme nastale s parkiranjem vozila na javnom parkiralištu kod OŠ A.B.Šimića nakon što je započeto sa izgradnjom više stambenih objekata na području MO Poljanice, lokacija Božjakovinska i ulica Krotovica. Navedeno parkiralište do početka gradnje koristili su zaposlenici i roditelji čija djeca su polaznici škole, gosti restorana Mihita, te građani okolnih ulica.  S početkom građenja stambenih objekata, parkiralište u ranim jutarnjim satima zauzimaju radnici gradilišta, građevinski strojevi, a prema izjavi ravnateljice škole, dostavna vozila koja dostavljaju hranu i ostalo za potrebe škole, te  roditelji koji dovoze svoju djecu u školu, u sadašnjoj situaciji najčešće nemaju gdje stati kako bi odveli djecu do ulaza u školu, odnosno dostavila se hrana i ostalo potrebno za školu. Uz navedeno svakodnevni su prigovori upućeni Vijećima MO Trnovčica i Poljanice od strane stanovnika koji u aktualno problematičnoj situaciji oko parkiranja nemaju gdje parkirati a do sada to nije bio problem.
Kako bi se privremeno  ( dok traju radovi ) otklonili navedeni problemi i olakšala cijela situacija

Vijeće jednoglasno donosi

ZAKLJUČAK
Predlaže se privremeno rješavanje problema parkiranja u ulici Krotovica na slijedeći način:
a) da nadležne službe razmotre i utvrde mogućnost privremenog rješavanja problema na način da se iscrtaju privremena parkirna mjesta u ulici Krotovica – sjeverna strana smjer od Božjakovinske ulice prema OŠ A.B.Šimića,
b) da građevinska tvrtka koja izvodi radove na lokaciji Krotovica 15 (Poljanice Projekt d.o.o.), poravna i nasipa dio zemljišta koje su zakupili za gradnju koje bi njihovi zaposlenici koristili  za parkiranje osobnih automobila i ostalih vozila za svoje potrebe
c) da se razmotri mogućnost privremenog rješavanja parkinga na način da se na česticama u vlasništvu grada Zagreba ( 4327/1 i 4326/1 ) poravna i nasipa teren kako bi se riješio gorući problem nedostatka parkirnih mjesta u nastaloj problematičnoj situaciji   
Ad. 3. Pitanja, prijedlozi i obavijesti
Predsjednica je informirala vijećnike o 

- očitovanju Gradskog ureda za obnovu, izgradnju, prostorno uređenje, graditeljstvo, komunalne poslove i promet kojim se odbija prijedlog uspostave jednosmjerne regulacije u ulici Novoselski odvojak IX uz mišljenje da bi se uvođenjem jednosmjerne regulacije narušilo usmjerenje prometnih tokova u uličnoj mreži 
Predsjednica je izvijestila članove Vijeća da se vezano za ranije donesene zaključke Vijeća MO Poljanice, od strane Gradskog ureda za mjesnu samoupravu traži slanje požurnica i to za:

a) Sanaciju asfalta zbog puknuća istog na šetnici duž ulice Dubrava od IV do V Poljanica (oštećenje nastalo prilikom potresa u Zagrebu)  (zaključak 4. sjednice VMO Poljanice)
b) Postavljanje javnog zdenca na lokaciji Park Zlate Bartl , III Poljanice  (zaključak sa 18. sjednice, prošli saziv Vijeća i 55. sjednice VGČ Gornja Dubrava od 25.02.2021.)
c) Sanacija asfalta na nogostupu (zadržavanje vode zbog uleknuća ) lokacija V Poljanice od k.br. 20 do k.br.24  (45. sjednica VMO Poljanice, prošli saziv i 4. sjednica VMO Poljanice, sadašnji saziv)
d) ŽURNO čišćenje i uređivanje raslinja i žbunja između ulice III Poljanice i Krotovica (zapadna strana puta prema školi A.B.Šimića ), kultiviranje prostora kako bi se izbjeglo nakupljanje i bacanje smeća, poboljšala sigurnost učenika i prolaznika koji svakodnevno koriste taj put, te spriječilo obitavanje raznih životinja koje su uočene od strane stanovnika (lisice, glodavci… )    (zaključak 7. sjednica VMO Poljanice)
e) Saniranje i nadopuna oštećenih i otuđenih betonskih kocki oko klupa ispred DV Medo Brundo (ulica Klin) 

( zaključak 6. sjednica VMO Poljanice )
Dovršeno u 19,30 sati
KLASA: 024-08/22-003/438

URBROJ: 251-13-11-5-22-2

U Zagrebu, 23. veljače 2022.

Zapisnik sastavila: 




                     Predsjednica
Jadranka Milivojević

                                     Vijeća Mjesnog odbora Poljanice 








                   

      Vesna Kotarac
            
